Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (annetun komission delegoidun asetuksen (EU) 2019/33 17 artiklan 2 ja 3 kohta)

(2020/C 70/05)

Tämä ilmoitus julkaistaan annetun komission delegoidun asetuksen (EU) 2019/33 17 artiklan 5 kohdan mukaisesti (1).

VAKIOMUUTOKSEN HYVÄKSYNNÄN TIEDOKSI ANTAMINEN

”Coteaux du Layon”

PDO-FR-A0826-AM02

Tiedonannon päivämäärä: 13. marraskuuta 2019

HYVÄKSYTYN MUUTOKSEN KUVAUS JA PERUSTELUT

1. Maantieteelliset nimitykset

Lisätään I luvun II kohdan 1 alakohtaan sanan ”kunnan” jälkeen seuraava: ”(tai mahdollisten liitoskuntien)”.

Tietyt kunnat, joiden nimet voidaan liittää tarkistettuun alkuperänimitykseen ”Coteaux du Layon” ovat hiljattain yhdistyneet. Ne ovat kuitenkin edelleen olemassa liitoskuntina uusien yhdistyneiden kuntien sisällä. Niin kauan kuin ne ovat olemassa erillisinä, niillä on tunnettu ja hallinnollisesti tunnustettu maantieteellinen alue.

Ainoastaan II lukua muutetaan. Tuote-eritelmän loppuosassa ei tehdä eroa kuntien ja liitoskuntien välillä, kun on puhe ”kunnista”, joiden nimi voi seurata tarkistettua alkuperänimitystä.

Tämä muutos ei vaikuta yhtenäiseen asiakirjaan.

2. Maantieteellinen alue

Korvataan kohta ”Maantieteellinen alue” seuraavasti:

”a) Kaikki tuotantovaiheet tehdään maantieteellisellä alueella, johon kuuluvat vuoden 2018 virallisen geokoodin perusteella seuraavat Maine-et-Loiren departementin kunnat: Aubigné-sur-Layon, Beaulieu-sur-Layon, Bellevigne-en-Layon (liitoskuntien Champ-sur-Layon, Faveraye-Mâchelles, Faye-d’Anjou, Rablay-sur-Layon ja Thouarcé entiset alueet), Chalonnes-sur-Loire, Chaudefonds-sur-Layon, Chemillé-en-Anjou (liitoskuntien Chanzeaux ja La Jumellière entiset alueet), Cléré-sur-Layon, Doué-en-Anjou (liitoskuntien Brigné, Concourson-sur-Layon, Saint-Georges-sur-Layon ja Les Verchers-sur-Layon entiset alueet), Lys-Haut-Layon (liitoskuntien La Fosse-de-Tigné, Nueil-sur-Layon, Tancoigné, Tigné ja Trémont entiset alueet), Passavant-sur-Layon, Rochefort-sur-Loire, Terranjou (liitoskuntien Chavagnes ja Martigné-Briand entiset alueet) ja Val-du-Layon (liitoskuntien Saint-Aubin-de-Luigné ja Saint-Lambert-du-Lattay entiset alueet). Maantieteellistä aluetta kuvaaviin karttoihin voi tutustua Institut national de l’origine et de la qualité ‐laitoksen (INAO) internet-sivustolla.

b) Kun kyseessä ovat viinit, joista voidaan käyttää merkintää ”premier cru” täydennettynä maantieteellisellä nimityksellä ”Chaume”, kaikki tuotantovaiheet tehdään maantieteellisellä alueella, johon kuuluu vuoden 2018 virallisen geokoodin perusteella seuraava Maine-et-Loiren departementin kunta: Rochefort-sur-Loire. Maantieteellistä aluetta kuvaaviin karttoihin voi tutustua Institut national de l’origine et de la qualité ‐laitoksen (INAO) internet-sivustolla. ”

Toimituksellinen muutos: Hallinnollisten alueiden uudessa luettelossa otetaan huomioon tuote-eritelmän hyväksynnän jälkeen toteutetut kuntaliitokset tai muut hallinnollisten alueiden muutokset. Oikeusvarmuuden parantamiseksi viitataan Ranskan tilastolaitoksen INSEEn joka vuosi toimittaman virallisen geokoodin voimassa olevaan versioon. Maantieteellinen alue pysyy täysin samana.

Lopuksi mainitaan yleisön tiedonsaannin parantamiseksi, että INAOn internet-sivustolla on saatavissa maantieteellistä aluetta kuvaavat kartat.

Maantieteellistä aluetta koskevaa yhtenäisen asiakirjan 6 kohtaa muutetaan vastaavasti.

3. Rajattu viljelyalue

Lisätään suojatun alkuperänimityksen ”Coteaux du Layon” tuote-eritelmän I luvun IV kohdan 2 alakohdan ensimmäiseen kappaleeseen sanojen ”5. syyskuuta 2007” jälkeen sanat ”ja 19. tammikuuta 2017”.

Tämän muutoksen tavoitteena on lisätä päivämäärä, jona kansallinen toimivaltainen viranomainen hyväksyi maantieteellisellä tuotantoalueella sijaitsevan rajatun viljelyalueen muutoksen. Viljelyalueen rajaamisella tarkoitetaan asianomaisen suojatun alkuperänimityksen tuotantoon soveltuvien viljelylohkojen määrittämistä maantieteellisellä tuotantoalueella.

Tämä muutos ei vaikuta yhtenäiseen asiakirjaan.

4. Välittömässä läheisyydessä sijaitseva alue

Korvataan I luvun IV kohdan 3 alakohdan a alakohdassa oleva kuntaluettelo seuraavasti:

”– Deux-Sèvresin Departementti: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay ja Val-en-Vignes (liitoskuntien Bouillé-Saint-Paul ja Cersay entiset alueet)

— Indre-et-Loiren Departementti: Saint-Nicolas-de-Bourgueil

— Loire-Atlantiquen Departementti: Ancenis, Le Loroux-Bottereau, Le Pallet, La Remaudière, Vair-sur-Loire (Anetzin liitoskunnan entinen alue) ja Vallet

— Maine-et-Loiren Departementti: Allonnes, Angers, Antoigné, Artannes-sur-Thouet, Blaison-Saint-Sulpice (liitoskuntien Blaison-Gohier ja Saint-Sulpice entiset alueet), Bouchemaine, Brain-sur-Allonnes, Brézé, Brissac Loire Aubance (liitoskuntiens Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital ja Vauchrétien entiset alueet), Brossay, Cernusson, Chacé, Champtocé-sur-Loire, Chemillé-en-Anjou (Valanjoun liitoskunnan entinen alue), Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (liitoskuntien Forges, Meigné ja Montfort entiset alueet), Épieds, Fontevraud-l’Abbaye, Les Garennes sur Loire (liitoskuntien Juigné-sur-Loire ja Saint-Jean-des-Mauvrets entiset alueet), Gennes-Valde-Loire (liitoskuntien Chênehutte-Trêves-Cunault, Gennes, Grézillé, Saint-Georges-des-Sept-Voies ja Le Thoureil entiset alueet), Huillé, Ingrandes-Le-Fresne sur Loire (Ingrandesin liitoskunnan entinen alue), Jarzé-Villages (Lué-en-Baugeois’n liitoskunnan entinen alue), Louresse-Rochemenier, Lys-Haut-Layon (liitoskuntien Cerqueux-sous-Passavant ja Vihiers entiset alueet), Mauges-sur-Loire (liitoskuntien La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florentle-Vieil, Saint-Laurent-de-la-Plaine ja Saint-Laurent-du-Mottay entiset alueet), Mazé-Milon (Fontaine-Milonin liitoskunnan entinen alue), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (liitoskuntien Bouzillé, Champtoceaux, Drain, Landemont, Liré, Saint-Laurent-des-Autels ja La Varenne entiset alueet), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, Souzay-Champigny, Terranjou (Notre-Dame-d’Allençonin liitoskunnan entinen alue), Tuffalun (liitoskuntien Ambillou-Château, Louerre ja Noyant-la-Plaine entiset alueet), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (liitoskuntien Pellouailles-les-Vignes ja Saint-Sylvain-d’Anjou entiset alueet) ja Villevêque

— Viennen Departementti: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay ja Les Trois-Moutiers. ”

Korvataan I luvun IV kohdan 3 alakohdan b alakohdassa oleva kuntaluettelo seuraavasti:

”Aubigné-sur-Layon, Beaulieu-sur-Layon, Bellevigne-en-Layon (liitoskuntien Champ-sur-Layon, Faveraye-Mâchelles, Faye-d’Anjou, Rablay-sur-Layon ja Thouarcé entiset alueet), Brissac Loire Aubance (liitoskuntien Brissac-Quincé ja Vauchrétien entiset alueet), Chalonnes-sur-Loire, Chaudefonds-sur-Layon, Chemillé-en-Anjou (Chanzeaux’n liitoskunnan entinen alue), Denée, Doué-en-Anjou (liitoskuntien Brigné ja Les Verchers-sur-Layon entiset alueet), Mauges-sur-Loire (liitoskuntien, Montjean-sur-Loire ja La Pommeraye entiset alueet), Mozé-sur-Louet, Savennières, Soulaines-sur-Aubance, Terranjou (liitoskuntien Chavagnes, Martigné-Briand ja Notre-Dame-d’Allençon entiset alueet) ja Val-du-Layon (liitoskuntien Saint-Aubin-de-Luigné ja Saint-Lambert-du-Lattay entiset alueet). ”

Näin voidaan ottaa huomioon tuote-eritelmän edellisen version jälkeen tapahtuneet kuntaliitokset. Välittömässä läheisyydessä sijaitseva alue pysyy täysin samana.

Lisäedellytyksiä koskevaa yhtenäisen asiakirjan 9 kohtaa muutetaan vastaavasti.

5. Maatalouden ympäristötoimenpiteitä koskeva määräys

Lisätään eritelmän I luvun VI kohdan 2 alakohtaan seuraava: ”Rivien välissä on oltava hoidettu, itsestään kylväytynyt tai kylvetty kasvipeite. Ellei tällaista kasvipeitettä ole, toimijan on muokattava maata itsestään kylväytyneen kasvipeitteen hoitamiseksi tai perusteltava viininviljelyalan viranomaisten hyväksymien biologisten torjuntatuotteiden käyttö. Jos viljelylohkolla käytetään biologisia herbisidejä, muunlaisten herbisidien käyttö on kielletty. ”

Muutos liittyy nykyiseen kehitykseen koko Anjoun viininviljelyalueella, jossa toimijat ovat alkaneet suosia maan kasvukuntoa ylläpitävää viljelyä. Se kuvastaa ympäristönäkökohtien ottamista yhä enemmän huomioon tuotantomenetelmissä. Kemiallisten herbisidien käyttöä vähennetään suosimalla kasvipeitteen käyttöä, mekaanista rikkaruohon poistoa tai biologisten torjuntatuotteiden käyttöä. Herbisidien käyttöä vähentämällä on tarkoitus vahvistaa viinitarhojen maaperän suojelua ja säilyttää sen luontaiset toiminnot (hedelmällisyys, biodiversiteetti, biologinen puhdistus), mikä edistää osaltaan viinien laadukkuutta ja aitoutta ja vahvistaa käsitystä paikallisuudesta.

Tämä muutos ei vaikuta yhtenäiseen asiakirjaan.

6. Sadonkorjuun aloittaminen

Poistetaan eritelmän I luvun VII kohdan 1 alakohdasta virke ”Sadonkorjuun aloituspäivä vahvistetaan Ranskan maatalous- ja merikalastuslain (Code rural et de la pêche maritime) D. 645-6 §:n säännösten mukaisesti.”

Sadonkorjuupäivän vahvistaminen ei enää nykyisin ole tarpeen, sillä toimijoilla on vastedes käytössään laaja valikoima työkaluja, joiden avulla rypäleiden kypsyysaste voidaan arvioida oikein. Jokaisella toimijalla on käytettävissään tietty määrä joko omia tai yhteisiä laitteita ja varusteita, joiden avulla toimija pystyy täsmällisesti määrittämään parhaan mahdollisen päivän sadonkorjuun aloittamiseen kullakin viljelylohkolla tuotantotavoitteidensa mukaisesti.

Tämä muutos ei vaikuta yhtenäiseen asiakirjaan.

7. Käymishuoneen kapasiteetti

Korvataan I luvun IX kohdan 1 alakohdan d alakohdassa oleva virke: ”Käymishuoneen kapasiteetin on jokaisella toimijalla vastattava vähintään 1,4 kertaa viinitilan viiden viime vuoden keskituotosta.” seuraavalla virkkeellä: ”Käymishuoneen kapasiteetin on jokaisella toimijalla vastattava vähintään 1,4 kertaa viiden viime vuoden aikana keskimäärin viiniytettyä määrää. ”

Tuote-eritelmässä ei ole viitattu tilavuuskapasiteettiin (joka ilmaistaan hehtolitroina tai kuutiometreinä) vaan tuotokseen (joka voidaan ilmaista esim. hehtolitroina hehtaaria kohden). Tämä mittayksiköitä koskeva epäloogisuus korjataan ehdotetulla muutoksella asiasisältöä muuttamatta. (Vähimmäiskapasiteetti määritetään edelleen siten, että sen on vastattava vähintään 1,4 kertaa tilalla edellisten satokausien aikana keskimäärin viiniytettyä määrää.)

Tämä muutos ei vaikuta yhtenäiseen asiakirjaan.

8. Viinien myynti

Poistetaan I luvun IX kohdan 5 alakohdan b alakohta, joka koskee päivämäärää, jolloin viini lasketaan myyntiin valtuutettujen varastonpitäjien välillä.

Tämä muutos ei vaikuta yhtenäiseen asiakirjaan.

9. Yhteys maantieteelliseen alueeseen

Yhteyttä koskevaa osaa on tarkistettu, koska kuntien lukumäärä on muuttunut (13 eikä 27). Lisäksi täsmennetään, että keskilämpötiloilla tarkoitetaan vuotuisia lämpötiloja.

Yhteyttä maantieteelliseen alkuperään koskevaa yhtenäisen asiakirjan 8 kohtaa muutetaan vastaavasti.

10. Siirtymätoimenpide

Lisätään I luvun XI kohtaan seuraava: ”Määräyksiä, jotka koskevat velvollisuutta pitää köynnösrivien välissä yllä hoidettua, itsestään kylväytynyttä tai kylvettyä kasvipeitettä, tai jos kyseistä kasvipeitettä ei ole, toimijan velvollisuutta muokata maata tai käyttää biologisia torjuntatuotteita itsestään kylväytyneen kasvipeitteen hoitamiseksi, ei sovelleta viinitarhoihin, jotka ovat olemassa tämän tuote-eritelmän hyväksymispäivänä ja joissa rivien välinen etäisyys on enintään 1,70 metriä. ”

Siirtymätoimenpiteen ansiosta ei kohdella kaltoin olemassa olevia viiniviljelmiä, joiden nykyinen viiniköynnösten kasvatustapa ei sovellu maatalouden ympäristötoimenpiteitä koskevien määräysten noudattamiseen. Erittäin tiheissä viinitarhoissa, joissa rivien välinen etäisyys on enintään 1,70 metriä, riviväleissä käytettävä pysyvä nurmi tai maaperän muokkaaminen voivat tosiaan aiheuttaa teknisiä ongelmia (koneistaminen, laitteet, työkalut). Matalissa viinitarhoissa nurmi lisää myös keväthallan riskiä. Lisäksi kasvipeite kilpailee viiniköynnösten kanssa vedensaannista sitä enemmän, mitä tiheämpi viljelmä on. Sitä vastoin tuote-eritelmän hyväksymisen jälkeen maatalouden ympäristötoimenpiteitä koskevat uudet määräykset tunnetaan, joten uusilla viiniköynnösistutuksilla niitä on noudatettava riippumatta istutustiheydestä ja köynnösrivien välisestä etäisyydestä.

Tämä muutos ei vaikuta yhtenäiseen asiakirjaan.

11. Tietojen kirjaaminen

Korvataan II luvun II kohdan 3 alakohdassa sana ”potentiaalinen” sanalla ”luonnollinen” ja sana ”alkoholipitoisuus” ilmaisulla ”luonnollinen alkoholipitoisuus tilavuusprosentteina”.

Jotta Anjou Saumurin alueen kaikissa tuote-eritelmissä olisi yhtenäinen sanamuoto, korvataan ilmaus ”potentiaalinen alkoholipitoisuus” ilmauksella ”luonnollinen alkoholipitoisuus tilavuusprosentteina”. Näillä muutoksilla parannetaan tuote-eritelmien luettavuutta. Tietojen kirjaamista koskevien määräysten yhtenäistämisen tavoitteena on helpottaa tarkastussuunnitelman laatimista ja tietojen valvontaa.

Tämä muutos ei vaikuta yhtenäiseen asiakirjaan.

12. Tärkeimmät tarkastettavat kohdat

Eritelmän III lukua on tarkistettu, jotta tärkeimmät tarkastettavat kohdat olisivat Anjou Saumurin alueen tuote-eritelmissä yhtenäisiä.

Tämä muutos ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

”Coteaux du Layon”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

”Coteaux du Layon”

Kyseessä on rypälelajike Chenin B:n ylikypsistä rypäleistä valmistettu hiilihapoton valkoviini, jossa on jäännössokereita. Rodukkaan ja elegantin viinin aromit ovat monivivahteisia, ja se soveltuu kypsytykseen erittäin hyvin. Maussa yhdistyvät pehmeys ja raikkaus, voimakkuus ja hienostuneisuus.

Viinin ominaisuudet:

Luonnollinen alkoholipitoisuus on vähintään 14 tilavuusprosenttia.

Todellinen alkoholipitoisuus on vähintään 10 ja 11 tilavuusprosenttia viineissä, joiden luonnollinen alkoholipitoisuus on alle 18 tilavuusprosenttia.

Käymiskykyisten sokereiden (glukoosin ja fruktoosin) pitoisuus on käymisen jälkeen vähintään 34 g/l.

Kokonaishappopitoisuus ja kokonaisrikkidioksidipitoisuus ovat unionin sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus Haihtuvien happojen pitoisuus enintään (mEq/l) 25 Kokonaisrikkidioksidipitoisuus enintään (mg/l)

”Sélection grains nobles”

Viineissä, joista käytetään merkintää ”sélection de grains nobles”, korostuu voimakkaasti väkevöityneiden rypäleiden viehätys. Voimakkaat ja pitkäkestoiset aromit tulevat vahvasti esiin näissä persoonallisissa viineissä. Hedelmäiset ja kukkaisaromit sekoittuvat ylikypsyyden aiheuttamiin aromeihin, joita ovat kuivien tai kandeerattujen hedelmien taikka hunajan aromit. Happamuus, alkoholipitoisuus ja täyteläisyys ovat tasapainossa, joten viinistä voi vuosien mittaan kehittyä yhä monivivahteisempi.

Viinin ominaisuudet:

Luonnollinen alkoholipitoisuus on vähintään 19 tilavuusprosenttia.

Käymiskykyisten sokereiden (glukoosin ja fruktoosin) pitoisuus on käymisen jälkeen vähintään 34 g/l.

Todellinen alkoholipitoisuus on vähintään 10 ja 11 tilavuusprosenttia viineissä, joiden luonnollinen alkoholipitoisuus on alle 18 tilavuusprosenttia.

Kokonaishappopitoisuus ja kokonaisrikkidioksidipitoisuus ovat unionin sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus Haihtuvien happojen pitoisuus enintään (mEq/l) 25 Kokonaisrikkidioksidipitoisuus enintään (mg/l)

”Coteaux du Layon” + kunnan nimi

Viinit, joilla on suojattu alkuperänimitys ”Coteaux du Layon” ja sen jäljessä rypäleiden alkuperäkunnan nimi, sisältävät yleensä hieman enemmän käymiskelpoista sokeria. Erilaiset maaperätyypit ja ilmasto-olosuhteet aiheuttavat viineihin joitakin vivahde-eroja. Niinpä Rochefort-sur-Loiren pohjoiseen avautuvilta kukkuloilta peräisin olevista rypäleistä tuotetuissa viineissä korostuu mineraalisuus, kun taas Beaulieu-sur-Layonin, Faye-d’Anjoun ja Saint-Aubin-de-Luignén etelään avautuvilta kukkuloilta peräisin olevista rypäleistä valmistettuja viinejä leimaavat usein luonteenomaiset vivahteet, jotka liittyvät jalohomeen (Botrytis cinerea) kehittymiseen. Layon-joen vasemmalla rannalla sijaitsevilla loivarinteisillä kukkuloilla Rablay-sur-Layonin ja Saint-Lambert-du-Lattayn kuntien alueella kasvaneista rypäleistä tuotetut viinit ovat voimakkaita ja harmonisia.

Viinin ominaisuudet:

Luonnollinen alkoholipitoisuus on vähintään 15 tilavuusprosenttia.

Käymiskykyisten sokereiden (glukoosin ja fruktoosin) pitoisuus on käymisen jälkeen vähintään 34 g/l.

Todellinen alkoholipitoisuus on vähintään 11 ja 12 tilavuusprosenttia viineissä, joiden luonnollinen alkoholipitoisuus on alle 19 tilavuusprosenttia.

Kokonaishappopitoisuus ja kokonaisrikkidioksidipitoisuus ovat unionin sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus Haihtuvien happojen pitoisuus enintään (mEq/l) 25 Kokonaisrikkidioksidipitoisuus enintään (mg/l)

”Premier cru Chaume”

Viinejä, joista voidaan käyttää merkintää ”premier cru” täydennettynä maantieteellisellä nimityksellä ”Chaume”, luonnehtivat hienostuneisuus ja eleganssi sekä erittäin rehevä, runsas ja moniulotteinen aromaattisuus, jossa on usein vivahteita kandeeratuista hedelmistä ja kvittenisoseesta.

Viinin ominaisuudet:

Luonnollinen alkoholipitoisuus on vähintään 16,5 tilavuusprosenttia.

Käymiskykyisten sokereiden (glukoosin ja fruktoosin) pitoisuus on käymisen jälkeen vähintään 80 g/l.

Kokonaishappopitoisuus ja kokonaisrikkidioksidipitoisuus ovat unionin sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 11 Vähimmäishappopitoisuus Haihtuvien happojen pitoisuus enintään (mEq/l) 25 Kokonaisrikkidioksidipitoisuus enintään (mg/l)

5. Viininvalmistusmenetelmät

a. Olennaiset viininvalmistusmenetelmät

Puupalojen käyttö

Erityinen viininvalmistusmenetelmä

Puupalojen käyttö on kielletty.

Väkevöinti

Erityinen viininvalmistusmenetelmä

Väkevöiminen on sallittua tuote-eritelmässä vahvistettujen sääntöjen mukaisesti.

Viinejä, joista voidaan käyttää merkintää ”sélection de grains nobles”, ei saa väkevöidä.

Viinejä, joista voidaan käyttää merkintää ”premier cru” täydennettynä maantieteellisellä nimityksellä ”Chaume”, ei saa väkevöidä, ja rypälesadon lämpökäsittely alle –5 °C:n lämpötilassa on kielletty.

Erityinen viininvalmistusmenetelmä

Kun kyseessä ovat viinit, joista voidaan käyttää merkintää ”premier cru” täydennettynä maantieteellisellä nimityksellä ”Chaume”, on kiellettyä käyttää ruuvikuljettimella varustettua rypäleiden vastaanottosäiliötä, pumppaavaa puristinta tai jatkuvatoimista puristinta.

Viinit kypsytetään tuote-eritelmässä määritellyissä olosuhteissa.

Edellä esitettyjen määräysten lisäksi viininvalmistusmenetelmien on oltava unionin tasolla ja Ranskan maatalous- ja merikalastuslaissa (Code rural et de la pêche maritime) asetettujen velvoitteiden mukaisia.

Istutustiheys

Viljelykäytäntö

Viiniköynnösten istutustiheys on vähintään 4 000 köynnöstä hehtaarilla. Köynnösrivien välinen etäisyys saa olla enintään 2,50 metriä, ja köynnösten välisen etäisyyden samalla rivillä on oltava alle 1 metriä. Jos viiniköynnösten istutustiheys on alle 4 000 köynnöstä hehtaarilla mutta vähintään 3 300 köynnöstä hehtaarilla, viinitarhan sadosta voidaan käyttää tarkistettua alkuperänimitystä edellyttäen, että noudatetaan tuote-eritelmässä vahvistettuja erityismääräyksiä, jotka koskevat sidontasääntöjä ja lehvistön korkeutta. Tällaisissa viinitarhoissa köynnösrivien välinen etäisyys saa olla enintään 3 metriä ja köynnösten välisen etäisyyden samalla rivillä on oltava alle 1 metriä.

Kun kyseessä ovat viinit, joista voidaan käyttää merkintää ”premier cru” täydennettynä maantieteellisellä nimityksellä ”Chaume”, viiniköynnösten istutustiheys on vähintään 4 500 köynnöstä hehtaarilla. Köynnösrivien välinen etäisyys saa olla enintään 2,20 metriä, ja köynnösten välisen etäisyyden samalla rivillä on oltava alle 1 metriä.

Viiniköynnösten leikkuu ja sidonta

Viljelykäytäntö

Viiniköynnökset leikataan viimeistään 30. huhtikuuta sekaleikkauksena siten, että köynnökseen jää enintään 12 silmua ja satoversoon enintään neljä silmua.

Kun kyseessä ovat viinit, joista voidaan käyttää merkintää ”premier cru” täydennettynä maantieteellisellä nimityksellä ”Chaume”, viiniköynnökset on leikattava viimeistään 30. huhtikuuta sekaleikkauksena siten, että köynnökseen jää enintään 12 silmua. Kun köynnös on 11 tai 12 lehden fenologisessa vaiheessa, sen vuoden hedelmää kantavia oksia saa olla köynnöstä kohden enintään kymmenen.

Sidotun lehvistön korkeus on vähintään 0,6 kertaa köynnösrivien välinen etäisyys. Sidotun lehvistön korkeus mitataan lehvistön alarajasta, jonka on oltava vähintään 0,40 metrin korkeudella maasta, ja lehtileikkauksen ylärajasta, jonka on oltava vähintään 0,20 metriä ylimmän sidontalangan yläpuolella.

Viinitarhoissa, joissa viiniköynnösten istutustiheys on alle 4 000 köynnöstä hehtaarilla mutta vähintään 3 300 köynnöstä hehtaarilla, on lisäksi noudatettava seuraavia sidontasääntöjä: Sidontapaalujen vähimmäiskorkeus maanpinnasta on 1,90 metriä. Lankoja laitetaan sidontaan neljään tasoon. Ylimmän langan vähimmäiskorkeus maasta on 1,85 metriä. Näitä erityismääräyksiä ei sovelleta viineihin, joista voidaan käyttää merkintää ”premier cru” täydennettynä maantieteellisellä nimityksellä ”Chaume”.

Kastelu

Viljelykäytäntö

Kastelu on kielletty.

Korjuu

Viljelykäytäntö

Viinit valmistetaan ylikypsinä korjatuista rypäleistä. Viineissä, joista käytetään merkintää ”sélection de grains nobles”, tapahtuu lisäksi väkevöitymistä jo ennen rypäleiden poimimista jalohomeen vaikutuksesta.

Rypäleet korjataan käsin useassa eri vaiheessa.

Kun kyseessä ovat viinit, joista voidaan käyttää merkintää ”premier cru” täydennettynä maantieteellisellä nimityksellä ”Chaume”, on kiellettyä käyttää itsetyhjentäviä ruuvikuljettimella varustettuja kuljetusvaunuja ja itsetyhjentäviä siipipumpulla varustettuja kuljetusvaunuja, ja rypäleitä saa olla sadon kuljetukseen käytetyissä säiliöissä enintään 1 metrin paksuudella.

b. Enimmäistuotokset

”Coteaux du Layon”

40 hehtolitraa/ha

”Coteaux du Layon” ja sen jäljessä rypäleiden alkuperäkunnan nimi

35 hehtolitraa/ha

”Coteaux du Layon” ja sen jäljessä merkintä ”premier cru” täydennettynä maantieteellisellä nimityksellä ”Chaume”

30 hehtolitraa/ha

6. Rajattu maantieteellinen alue

a) Kaikki tuotantovaiheet tehdään maantieteellisellä alueella, johon kuuluvat vuoden 2018 virallisen geokoodin perusteella seuraavat Maine-et-Loiren departementin kunnat: Aubigné-sur-Layon, Beaulieu-sur-Layon, Bellevigne-en-Layon (liitoskuntien Champ-sur-Layon, Faveraye-Mâchelles, Faye-d’Anjou, Rablay-sur-Layon ja Thouarcé entiset alueet), Chalonnes-sur-Loire, Chaudefonds-sur-Layon, Chemillé-en-Anjou (liitoskuntien Chanzeaux ja La Jumellière entiset alueet), Cléré-sur-Layon, Doué-en-Anjou (liitoskuntien Brigné, Concourson-sur-Layon, Saint-Georges-sur-Layon ja Les Verchers-sur-Layon entiset alueet), Lys-Haut-Layon (liitoskuntien La Fosse-de-Tigné, Nueil-sur-Layon, Tancoigné, Tigné ja Trémont entiset alueet), Passavant-sur-Layon, Rochefort-sur-Loire, Terranjou (liitoskuntien Chavagnes ja Martigné-Briand entiset alueet) ja Val-du-Layon (liitoskuntien Saint-Aubin-de-Luigné ja Saint-Lambert-du-Lattay entiset alueet).

b) Kun kyseessä ovat viinit, joista voidaan käyttää merkintää ”premier cru” täydennettynä maantieteellisellä nimityksellä ”Chaume”, kaikki tuotantovaiheet tehdään maantieteellisellä alueella, johon kuuluu vuoden 2018 virallisen geokoodin perusteella seuraava Maine-et-Loiren departementin kunta: Rochefort-sur-Loire.

7. Pääasialliset rypälelajikkeet

Chenin B

8. Yhteyden/yhteyksien kuvaus

1 Maantieteellistä aluetta koskevat tiedot

a) Yhteyden kannalta merkitykselliset luontoon liittyvät tekijät

Coteaux du Layon ‐viiniviljelmät sijaitsevat kukkuloiden rinteillä Layon-joen varrella. Joki virtaa yläjuoksullaan pienen lounaasta koilliseen suuntautuvan laakson pohjalla ja sen jälkeen luoteeseen kunnes yhtyy Loirejokeen Verchers-sur-Layonin kunnassa. Vuonna 2018 maantieteellinen alue ulottui 13:een Maine-et-Loiren departementin kuntaan, jotka jakautuivat Layon-joen oikealla ja vasemmalle rannalle.

Viiniviljelmien ytimen muodostavat seuraavat kunnat, jotka sijaitsevat Layonin alajuoksun molemmin puolin ja joiden nimi voidaan rypäleiden alkuperäkuntana liittää tarkistetun alkuperänimityksen jälkeen: Beaulieu-sur-Layon, Faye-d’Anjou, Rablay-sur-Layon, Rochefort-sur-Loire, Saint-Aubin-de-Luigné ja Saint-Lambert-du-Lattay. Chaumen kukkula on syntynyt Rochefort-sur-Loiren kunnan alueelle joen etelän suuntaisen meanderin ansiosta.

Erityisesti viininviljelyä varten rajatuilla alueilla maaperä on muodostunut liuskeiselle alustalle, joka on enemmän tai vähemmän erodoitunutta ja jota peittävät mahdollisesti pinnanmuodostuksen mukaan cenomanum- tai plioseenikaudelle kuuluvat eloperäiset muodostumat. Paikka paikoin joillakin viljelylohkoilla maaperä on muodostunut eruptiivisista happamista (ryoliittia) tai emäksisistä (spiliittiä) kivilajeista, sorasta konglomeraattien päällä ja kivihiilikauden hiekkakivestä. Paikoin maaperä on ohutta, ja siinä on siluurikauden kvartsi- ja lydiittikerrostumia.

Pinnanmuodostuksella on suuri merkitys luonnonympäristön muotoutumisessa eivätkä Layon-joen rannat ole tyypiltään samanlaisia. Oikealla rannalla sijaitsevat kukkulat ovat erittäin jyrkkärinteisiä. Kaltevuusasteeltaan jopa 40 prosentin rinteet saattavat nousta yli 60 metriin joen ylle. Vasemmalla rannalla rinteet ovat yleensä paljon loivempia, ja niiden huiput kohoavat harvoin yli 20 metriin.

Kaikilla viljelylohkoilla on kuitenkin yhteisiä piirteitä. Ne hyötyvät maiseman avoimuudesta ja maaperän lämpökäyttäytyminen on suotuisaa. Maaperässä ei ole lainkaan merkkejä vettymisestä, ja sen vesivarat ovat hyvin vaatimattomat.

Maantieteellinen alue on vähäsateinen erillisalue, sillä pinnanmuodostukseltaan korkeammat Choletais ja Mauges suojaavat aluetta valtameren kosteudelta. Vuotuinen sademäärä on noin 550–600 millimetriä, kun Choletais’ssa se on yli 800 millimetriä. Sademäärä on viiniköynnöksen kasvukaudella noin 100 millimetriä pienempi kuin departementin keskiarvo. Vuotuinen keskilämpötila on suhteellisen korkea (noin 12 °C), mikä on yhden asteen korkeampi kuin koko Maine-et-Loiren departementin vuotuinen keskilämpötila. Kasviston eteläinen luonne on osoitus maantieteellisen alueen erityisestä paikallisilmastosta. Alueella kasvaa muun muassa rautatammia ja hopeapinjoja.

b) Yhteyden kannalta merkitykselliset inhimilliset tekijät

Viiniä tiedetään viljellyn Anjoussa jatkuvasti jo ajanlaskumme ensimmäisten sadan vuoden aikana. Bourdigné puhuu vuonna 1529 näistä viinitarhoista Nooan mestariteoksena. Viininviljely kukoistaa siellä 500-luvulta alkaen. Olivier de Serres tekee vuonna 1600 teoksessaan Théâtre d’agriculture et mesnage des champs merkityksellisen havainnon: ”Yleensä kaikissa valtakunnan osissa – – on syytä odottaa rypäleiden leikkaamista siihen, kunnes lehdet putoavat köynnöksistä, kun taas Anjoun, Mainen seuduilla ei vielä, vaan vasta siinä vaiheilla, kun rypäleet alkavat kypsyyttään pudota köynnöksistä maahan. Tämä johtuu sekä ilmaston myöhäisyydestä että rypäleiden luonteesta; ne kypsyvät pakkasten myötä…” Voidaan siis päätellä, että rypäleiden myöhäinen sadonkorjuu on pitkäaikainen käytäntö.

Anjoun viinitarhat saavuttavat kuitenkin mainetta 1100- ja 1200-luvuilta alkaen Plantagenêt’n perheen ansiosta. Kuningas Henrik II:n ja Aliénor Akvitanialaisen loistelias hovi toi silloin Anjoun viinit parhaisiin pöytiin. Coteaux du Layon ‐viinitilat kehittyivät 1300-luvulla hollantilaisten kauppiaiden saapumisen myötä. He arvostivat näiden viinien soveltuvuutta merikuljetuksiin ja tekivät rypälelajike Chenin B:n ominaisuudet tunnetuiksi Ranskan rajojen ulkopuolella. Viinitilat kasvoivat erityisen nopeasti vuonna 1780, jolloin Layon-joki kunnostettiin kulkukelpoiseksi Alankomaiden laivaston suurille aluksille.

Rypälelajike Chenin B on puolestaan ilmeisesti peräisin alueelta. Sitkeän rypälelajikkeen ominaisuudet vaihtelevat suuresti istutusmaaperän mukaan. Viininviljelijät ovat myös hyvin nopeasti ymmärtäneet, että on eduksi korjata tämä lajike pitkälle kypsyneenä erityisiä tekniikoita käyttäen. Kreivi Odart totesi vuonna 1845 julkaistussa teoksessaan Traité des cépages seuraavaa: ”Tähän on lisättävä myös edellytys korjata lajike ylikypsänä eli pyhäinpäivän tienoilla, kun rypäleiden sateiden pehmentämät kuoret alkavat repeillä. ”

Ylikypsyys on siis sadonkorjuun olennainen edellytys. Jullien puolestaan täsmentää korjuuedellytyksiä vuonna 1816 teoksessaan Topographie de tous les vignobles connus: ”Laatuviinejä korjataan useaan otteeseen: Kahteen ensimmäiseen korjuuseen otetaan vain kaikkein kypsimpiä viinirypäleitä, joista valmistetaan ulkomaille toimitettavia viinejä. Kolmannesta korjuusta tehtävää viiniä käytetään oman maan kulutukseen...”

Jotkin kunnat tällä viininviljelyalueella ovat aina olleet hyvin tunnettuja, ja englantilainen maantieteilijä William Guthrie (1708–1770) mainitsi useimmat kunnat, joiden nimi on nykyisin mahdollista lisätä tarkistetun alkuperänimityksen nimen jälkeen, jo teoksessaan, jonka ranskannos Nouvelle Géographie Universelle ilmestyi vuonna 1802. Tarkistettu alkuperänimitys ”Coteaux du Layon” vahvistettiin 18. helmikuuta 1950 annetussa asetuksessa, jonka mukaan edellä mainittu mahdollisuus koski seuraavia kuntia: Beaulieu-sur-Layon, Faye-d’Anjou, Rablay-sur-Layon, Rochefort-sur-Loire, Saint-Aubin-de-Luigné ja Saint-Lambert-du-Lattay.

Rochefort-sur-Loiren kunnassa ja Beaulieu-sur-Layonin ja Saint-Aubin-de-Luignén kuntien välissä sijaitseva Chaume, jota voidaan käyttää täydentävänä maantieteellisenä nimityksenä, levittäytyy etelään avautuvalla kukkulalla, jonka pinnanmuodostus meanderin keskellä on omalaatuinen. Nopeasti erittäin tunnetuksi tullut kukkula oli Foulques Nerran omaisuutta, ja tämä jätti sen 1000-luvun alussa perinnöksi Ronceray d’Angers’n luostarille. Myöhemmin ja varsinkin 1980-luvulla tuottajat ovat oppineet soveltamaan paremmin viiniköynnöksen leikkuu- ja hoitotekniikoita sekä hallitsemaan sadonkorjuusäännöt rypäleiden korjaamiseksi parhaassa mahdollisessa kypsyysasteessa ja ovat tehneet teknisiä parannuksia viinien kypsytyksen hallintaan ja kestoon. Nämä yhteiset ponnistelut ovat johtaneet merkinnän ”premier cru” tunnustamiseen.

2 Tietoja tuotteen laadusta ja ominaispiirteistä

Rodukkaiden ja eleganttien viinien maussa yhdistyvät pehmeys ja raikkaus, voimakkuus ja hienostuneisuus, ja niiden aromit ovat monivivahteisia. Viinit soveltuvat pitkään kypsytykseen ja tekevät asiantuntevan viininmaistajan onnelliseksi.

Viinit, joilla on suojattu alkuperänimitys ”Coteaux du Layon” ja sen jäljessä rypäleiden alkuperäkunnan nimi, sisältävät yleensä hieman enemmän käymiskelpoista sokeria. Erilaiset maaperätyypit ja ilmasto-olosuhteet aiheuttavat viineihin joitakin vivahde-eroja. Niinpä Rochefort-sur-Loiren pohjoiseen avautuvilta kukkuloilta peräisin olevista rypäleistä tuotetuissa viineissä korostuu mineraalisuus, kun taas Beaulieu-sur-Layonin, Faye-d’Anjoun ja Saint-Aubin-de-Luignén etelään avautuvilta kukkuloilta peräisin olevista rypäleistä valmistettuja viinejä leimaavat usein luonteenomaiset vivahteet, jotka liittyvät jalohomeen (Botrytis cinerea) kehittymiseen. Layon-joen vasemmalla rannalla sijaitsevilla loivarinteisillä kukkuloilla Rablay-sur-Layonin ja Saint-Lambert-du-Lattayn kuntien alueella kasvaneista rypäleistä tuotetut viinit ovat voimakkaita ja harmonisia.

Viineissä, joista käytetään merkintää ”sélection de grains nobles”, korostuu voimakkaasti väkevöityneiden rypäleiden viehätys. Voimakkaat ja pitkäkestoiset aromit tulevat vahvasti esiin näissä persoonallisissa viineissä. Hedelmäiset ja kukkaisaromit sekoittuvat ylikypsyyden aiheuttamiin aromeihin, joita ovat kuivien tai kandeerattujen hedelmien taikka hunajan aromit. Happamuus, alkoholipitoisuus ja täyteläisyys ovat tasapainossa, joten viinistä voi vuosien mittaan kehittyä yhä monivivahteisempi.

Viinejä, joista voidaan käyttää merkintää ”premier cru” täydennettynä maantieteellisellä nimityksellä ”Chaume”, luonnehtivat hienostuneisuus ja eleganssi sekä erittäin rehevä, runsas ja moniulotteinen aromaattisuus, jossa on usein vivahteita kandeeratuista hedelmistä ja kvittenisoseesta.

3 Syy- ja seuraussuhteet

Ohut pintamaa ja pinnanmuodostus, jonka ansiosta viiniköynnökset saavat runsaasti aurinkoa ja säännöllisesti mutta rajoitetusti kosteutta, tarjoavat Chenin B ‐rypälelajikkeelle olosuhteet, joissa se kypsyy täyteen kukoistukseen. Rajattuun viljelyalueeseen on paikallisen perinteen mukaisesti luokiteltu ainoastaan viljelylohkoja, jotka sijaitsevat kukkuloilla ja joilla on ohut maannos. Tällaiset olosuhteet edellyttävät taimen parasta mahdollista hoitoa sekä tuotannon tehokkuuden ja potentiaalin hallintaa. Tätä korostetaan tuote-eritelmässä viljelykäytännöllä, jossa matalaleikkaus liittyy heikkoon tuotokseen.

Piirteiltään eteläinen paikallisilmasto, viinitarhojen istuttaminen toisinaan jyrkille rinteille ja viiniköynnösten asianmukainen hoito edistävät marjojen väkevöitymistä, kun ne köynnöksille ominaisella tavalla kuivahtavat tai rusinoituvat (passerillage köynnöksessä).

Koska lähistöllä on vesistö, on mahdollista ohittaa kypsyysvaihe ja odottaa ylikypsymistä. Vesistön ansiosta muodostuu aamusumuja, joita Botrytis cinerea ehdottomasti tarvitsee kehittyäkseen ja muodostaakseen jalohometta. Tämä koskee erityisesti viinejä, joihin voidaan liittää merkintä ”sélection de grains nobles”.

On odotettava rypäleiden ylikypsyyttä ja toteutettava sadonkorjuu kärsivällisesti myöhään syksyllä. Rypäleet on poimittava käsin useassa vaiheessa samalla lohkolla, jotta voidaan valita luontaisesti väkevöityneet tai jalohomeen peittämät rypäleet (rôties). Tämä on todiste toisaalta tuottajien taitotiedosta ja toisaalta Chenin B ‐lajikkeen erityisominaisuuksista. Viininviljelijät pyrkivät myös säilyttämään tämän kukkuloiden viiniköynnöksen omaperäisyyden ja erikoispiirteet pitämällä yllä perinteistä sadonkorjuutapaa poimia rypäleet käsin.

Tuote-eritelmässä määritetty viinien kypsytys jatkuu ”premier cru” ‐merkinnällä varustettujen viinien osalta ainakin sadonkorjuuta seuraavan vuoden 1. heinäkuuta saakka ja ”sélection de grains nobles” ‐merkinnällä varustettujen viinien osalta sadonkorjuuta seuraavan toisen vuoden 1. kesäkuuta saakka. Kypsytys edistää vanhenemista pullossa ja vahvistaa viinien maistelussa havaittavaa aromaattista monivivahteisuutta. Paikallisen sananlaskun mukaan Les vins de Coteaux du Layon ne meurent jamais, c’est le bouchon qui meurt. (Coteaux du Layon ‐viinit eivät koskaan kuole, vain korkit kuolevat.)

Anjoun 1900-luvun historiaa tutkinut Godard Faultrier kirjoitti: ”Jos joku anjoulainen olisi noussut maihin Jaavan saarella ennen vallankumousta ja hänet olisi esitelty Hollannin Itä-Intian kauppakomppanian kuvernöörin palatsissa, hän olisi luullakseni tuntenut todellista iloa nähdessään Anjoun viinin helmeilevän tämän päällikön lasissa, joka Voltairen mukaan esittäytyi julkisuudessa vain pukeutuneena kuninkaalliseen purppuraan. Vieras olisi tunnistanut kuvernöörin nauttiman juoman sen meripihkan väristä Ranskan himoitumpiin kuuluvaksi Coteaux du Layon ‐viiniksi. ”

Tuottajat ovat tietoisia alueen poikkeuksellisuudesta ja hoitavat viljelmiään erittäin huolellisesti. He ovat luoneet viiniensä nyttemmin kansainvälisen maineen sukupolvien työllä.

9. Olennaiset lisäedellytykset (pakkaaminen, merkinnät, muut vaatimukset)

Välittömässä läheisyydessä sijaitseva alue

Oikeudellinen kehys:

EU:n lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

a) Viiniyttämistä, valmistusta ja jälkikäsittelyä koskevan poikkeuksen mukaisesti välittömässä läheisyydessä sijaitseva alue muodostuu seuraavista kunnista: ”— Deux-Sèvresin Departementti: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, SainteVerge, Saint-Martin-de-Mâcon, Saint-Martin-de-Sanzay, Thouars, Tourtenay ja Val en Vignes (liitoskuntien Bouillé-Saint-Paul ja Cersay entiset alueet) — Indre-et-Loiren Departementti: Saint-Nicolas-de-Bourgueil — Loire-Atlantiquen Departementti: Ancenis, Le Loroux-Bottereau, Le Pallet, La Remaudière, Vair-sur-Loire (Anetzin liitoskunnan entinen alue) ja Vallet — Maine-et-Loiren Departementti: Allonnes, Angers, Antoigné, Artannessur-Thouet, Blaison-Saint-Sulpice (liitoskuntien Blaison-Gohier ja Saint-Sulpice entiset alueet), Bouchemaine, Brain-sur-Allonnes, Brézé, Brissac Loire Aubance (liitoskuntiens Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital ja Vauchrétien entiset alueet), Brossay, Cernusson, Chacé, Champtocé-sur-Loire, Chemillé-en-Anjou (Valanjoun liitoskunnan entinen alue), Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (liitoskuntien Forges, Meigné ja Montfort entiset alueet), Épieds, Fontevraud-l’Abbaye, Les Garennes sur Loire (liitoskuntien Juigné-sur-Loire ja Saint-Jean-des-Mauvrets entiset alueet), Gennes-Val-de-Loire (liitoskuntien Chênehutte-Trêves-Cunault, Gennes, Grézillé, Saint-Georges-des-Sept-Voies ja Le Thoureil entiset alueet), Huillé, Ingrandes-Le-Fresne sur Loire (Ingrandesin liitoskunnan entinen alue), Jarzé Villages (Lué-en-Baugeois’n liitoskunnan entinen alue), Louresse-Rochemenier, Lys-Haut-Layon (liitoskuntiens Cerqueux-sous-Passavant ja Vihiers entiset alueet), Mauges-sur-Loire (liitoskuntien La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine ja Saint-Laurent-du-Mottay entiset alueet), Mazé-Milon (Fontaine-Milonin liitoskunnan entinen alue), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (liitoskuntien Bouzillé, Champtoceaux, Drain, Landemont, Liré, Saint-Laurent-des-Autels ja La Varenne entiset alueet), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, Souzay-Champigny, Terranjou (Notre-Dame-d’Allençonin liitoskunnan entinen alue), Tuffalun (liitoskuntien Ambillou-Château, Louerre ja Noyant-la-Plaine entiset alueet), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (liitoskuntien Pellouailles-les-Vignes ja Saint-Sylvain-d’Anjou entiset alueet) ja Villevêque — Viennen Departementti: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay ja Les Trois-Moutiers. ”

b) Kun kyseessä ovat viinit, joista voidaan käyttää merkintää ”premier cru” täydennettynä maantieteellisellä nimityksellä ”Chaume”, viiniyttämistä, valmistusta ja jälkikäsittelyä koskevan poikkeuksen mukaisesti välittömässä läheisyydessä sijaitseva alue muodostuu vuoden 2018 virallisen geokoodin perusteella seuraavista Maine-et-Loiren departementin kunnista: Aubigné-sur-Layon, Beaulieu-sur-Layon, Bellevigne-en-Layon (liitoskuntien Champ-sur-Layon, Faveraye-Mâchelles, Faye-d’Anjou, Rablay-sur-Layon ja Thouarcé entiset alueet), Brissac Loire Aubance (liitoskuntien Brissac-Quincé ja Vauchrétien entiset alueet), Chalonnes-sur-Loire, Chaudefonds-sur-Layon, Chemillé-en-Anjou (Chanzeaux’n liitoskunnan entinen alue), Denée, Doué-en-Anjou (liitoskuntien Brigné ja Les Verchers-sur-Layon entiset alueet), Mauges-sur-Loire (liitoskuntien, Montjean-sur-Loire ja La Pommeraye entiset alueet), Mozé-sur-Louet, Savennières, Soulaines-sur-Aubance, Terranjou (liitoskuntien Chavagnes, Martigné-Briand ja Notre-Dame-d’Allençon entiset alueet) ja Val-du-Layon (liitoskuntien Saint-Aubin-de-Luigné ja Saint-Lambert-du-Lattay entiset alueet).

Merkinnät: lisämerkinnät – rypäleiden alkuperäkunnan nimi

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Tarkistetun alkuperänimityksen nimen jälkeen voidaan merkitä rypäleiden alkuperäkunnan nimi tuote-eritelmän määräysten mukaisesti.

Rypäleiden alkuperäkunnan nimi kirjoitetaan kirjaimin, jotka eivät saa olla korkeudeltaan eivätkä leveydeltään suurempia kuin kirjaimet, joilla tarkistettu alkuperänimitys kirjoitetaan.

Merkinnät: merkintä ”sélection de grains nobles”

Oikeudellinen kehys:

EU:n lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Tarkistettua alkuperänimitystä, jonka jäljessä voi olla rypäleiden alkuperäkunnan nimi, voidaan täydentää merkinnällä ”sélection de grains nobles” tuote-eritelmän määräysten mukaisesti.

Viinit, joista voidaan käyttää nimitystä ”sélection de grains nobles”, on varustettava vuosimerkinnällä.

Merkinnät: merkintä ”premier cru”

Oikeudellinen kehys:

EU:n lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Merkintä ”premier cru” on varattu viineille, joista voidaan käyttää tarkistettua alkuperänimitystä täydennettynä maantieteellisellä nimityksellä ”Chaume”, tuote-eritelmän määräysten mukaisesti.

Täydentävä maantieteellinen nimitys ”Chaume” ei saa olla samalla rivillä kuin merkintä ”premier cru”.

Täydentävä maantieteellinen nimitys ”Chaume” kirjoitetaan kirjaimin, jotka eivät saa olla korkeudeltaan eivätkä leveydeltään suurempia kuin kirjaimet, joilla tarkistettu alkuperänimitys kirjoitetaan.

Merkinnät: maantieteellinen nimitys ”Val de Loire”

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Tarkistettua alkuperänimitystä voidaan täydentää maantieteellisellä nimityksellä ”Val de Loire” niiden sääntöjen mukaisesti, joita tuote-eritelmässä tämän maantieteellisen nimen käytölle asetetaan. Maantieteellinen nimitys ”Val de Loire” kirjoitetaan kirjaimin, jotka saavat olla korkeudeltaan ja leveydeltään enintään kaksi kolmasosaa kirjaimista, joilla tarkistettu alkuperänimitys kirjoitetaan.

Merkinnät: Maantieteellisen merkinnän aluetta pienemmän yksikön täsmentäminen ja vapaaehtoiset merkinnät

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Tarkistetulla alkuperänimityksellä suojattujen viinien merkinnöissä voidaan täsmentää pienemmän maantieteellisen yksikön nimi seuraavin edellytyksin:

— Kyseessä on kiinteistörekisterialue.

— Paikka on mainittu sadonkorjuuilmoituksessa.

Kiinteistörekisterialueen nimi kirjoitetaan kirjaimin, jotka saavat olla korkeudeltaan ja leveydeltään enintään puolet kirjaimista, joilla tarkistettu alkuperänimitys kirjoitetaan.

Merkinnät: kirjainkoko

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Kaikki vapaaehtoiset merkinnät, joiden käyttöä jäsenvaltiot voivat unionin lainsäädännön perusteella säännellä, kirjoitetaan etiketteihin kirjaimin, jotka saavat olla korkeudeltaan ja leveydeltään enintään kaksi kertaa niiden kirjainten kokoisia, joilla tarkistettu alkuperänimitys kirjoitetaan.

Linkki eritelmään

https://info.agriculture.gouv.fr/gedei/site/bo-agri/document_administratif-7ab93419-47c9-4eb0-94fd-ae83a8828145

(1) EYVL L 9, 11.1.2019, s. 2.